Zinedin Zidan “Sevilya”ga qarshi o‘yindan oldin futbolchilarga “Real”ni tark etishini ma’lum qilgan

“Real” bosh murabbiyi Zinedin Zidan o‘z vazifasidan iste’foga chiqishi mumkin.

Onda Cero nashri xabariga ko‘ra fransiyalik mutaxassis bundan bir hafta oldin, 35-tur doirasida o‘tkazilgan “Sevilya”ga qarshi o‘yin (2:2) oldidan futbolchilarga kelasi mavsumda jamoa bilan ishlamasligini aytgan.
Qayd etish joiz, Zidanning Madrid klubi bilan amaldagi shartnomasi 2022-yilning yoziga qadar mo‘ljallangan.
Avvalroq uning o‘rnini egallash uchun asosiy nomzod Raul bo‘lib turgani haqida xabarlar tarqalgandi.
Madridliklar La Liga yakunlanishiga ikki tur qolganida peshqadam “Atletiko”dan ikki ochkoga ortda qolgan holda ikkinchi o‘rinda bormoqda. Jamoa 37-tur doirasida 16-may kuni “Atletik” bilan bahs yuritadi.